Поштовани директоре,

У складу са препорукама, ***Програм обуке за запослене у образовању /Дигитална учионица/дигитално компетентан наставник – увођење електронских уџбеника и дигиталних образовних материјала*** одвијаће се путем интернета. Обука за наставнике Ваше школе почиње у **понедељак** **31.5.2021**.

Обука је обавезна за све наставнике и спада у категорију обука од јавног интереса. Циљ обуке је професионално оснаживање наставника за коришћење савремене информационо-комуникационе технологије у свакодневној настави, оспособљавање наставника за коришћењe дигиталних уџбеника и отворених образовних ресурса, како и коришћење система за управљање наставом и учењем у дигиталном окружењу и  већег броја алата за самостално креирање образовних ресурса.

**Молимо Вас да упутство које је наведено испод проследите свим својим наставницима које сте пријавили за ову обуку. Наставници су у обавези да се самостално региструју за обуку путем апликације уписивањем личних података.** Наставницима нећемо слати мејлове на личне адресе.

Уколико се на списку **не налазе** имена ваших наставника које сте пријавили или је дошло до неких измена, као и ако има наставника које нисте пријавили за обуку а желе да је похађају, молимо вас да упутство проследите и њима да се пријаве путем апликације. Није потребно да нас додатно обавештавате о изменама.

У прилогу је oквирни списак наставника које је школа пријавила и упутство за регистрацију наставника.

УПУТСТВО ЗА НАСТАВНИКЕ

**Молимо Вас да пажљиво прочитате следеће упутство како бисте се успешно пријавили на обуку и како бисте несметано након тога могли да јој приступите.**

Корак 1

Регистрација учесника обуке

Обзиром да се обука одвија путем интернета, потребно је да се региструјете уписивањем личних података у Апликацију за пријаву – ова пријава је замена за потписивање спискова о присуству обуци када се она реализује непосредним путем.

1. **Сваки наставник самостално се региструје**Апликацији за пријаву  која се налази на адреси <https://obuke.zuov-katalog.rs/> користећи шифру обуке

**DIG21-3212**

која је јединствена за све наставнике у Вашој школи. Од велике је важности да исправно попуните ове податке јер ће Вам се, на основу њих, креирати приступни параметри за платформу ЗУОВЕду и касније генерисати уверења.

2. При попуњавању упитника, неопходно је да упишете **своју личну мејл** адресу а не адресу коју и други могу да користе (супружници, деца, колеге). Након пријаве, на Вашу адресе **НЕ СТИЖЕ** потврда пријаве, већ се обавештење приказује на екрану уређаја са кога сте се пријавили. Пријављујете се само једном!

Видео упутство за попуњавање упитника погледајте [овде](https://www.youtube.com/watch?v=kjtP3M3RoEI&feature=youtu.be)

3. Рок за пријаву је **до недеље 30.5.2021. до 10:00 часова.**

Корак 2

Приступ обуци на платформи ЗУОВЕду

1. Обука ће бити активна од 31.5.2021. од 8:00 часова. Пре тога јој не можете приступити. Није неопходно приступити обуци у наведено време, можете то учинити било када током наредних дана.

Обука се налази на адреси <https://portal.zuov.gov.rs/>

**Корисничко име полазника** је Ваша мејл адреса коју сте пријавили приликом регистрације.

**Лозинка је иста за све и гласи    Obuk@2021**

Лозинку можете променити након приступа.

2. Уколико не можете да приступи обуци након 31.5.,вероватно или уносите погрешан мејл при пријави или погрешно прекуцавате лозинку.

У оваквим случајевима, обратите се на адресу техничке подршке [tehnickapodrska.zuov@gmail.com](javascript:main.compose('new',%20't=tehnickapodrska.zuov@gmail.com'))

3. Обука је у **потпуности програмирана** и прилагођена тренутним условима у којима радимо. Наставник у време када му одговара и темпом који му одговара приступа садржајима и тестовима. **Обука траје 2 недеље а затим следи израда домаћег задатака.**Домаћи задатак обухвата примену наученог кроз индивидуални рад у практичним условима. Детаљно обавештење о начину предаје домаћег задатка биће приказано на самој обуци.

4. Уверење о савладаности обуке се преузима са сајта Завода за унапређивање образовања и васпитања а обавештење о доступности уверења биће истакнуто на сајту.